**Akciju sabiedrības**

**“OLAINFARM”**

**STATŪTI**

(jaunā redakcija)

1. **Firma**

Sabiedrības firma ir akciju sabiedrība “Olainfarm”, turpmāk tekstā “Sabiedrība”.

1. **Sabiedrības galvenie komercdarbības veidi:**

* farmaceitisko pamatvielu ražošana (21.10);
* farmaceitisko preparātu ražošana (21.20);
* pārējo neorganisko ķīmisko pamatvielu ražošana (20.13);
* pārējo organisko ķīmisko pamatvielu ražošana (20.14);
* minerālmēslu un slāpekļa savienojumu ražošana (20.15);
* pesticīdu un citu agroķīmisko preparātu ražošana (20.20);
* citur neklasificētu ķīmisko vielu ražošana (20.59);
* farmaceitisko izstrādājumu vairumtirdzniecība (46.46);
* ķīmisko vielu vairumtirdzniecība (46.75);
* ūdens ieguve, attīrīšana un apgāde (36.00);
* notekūdeņu savākšana un attīrīšana (37.00);
* kravu pārvadājumi pa autoceļiem (49.41);
* citur neklasificēts pasažieru sauszemes transports (49.39);
* sava un nomātā nekustamā īpašuma izīrēšana un pārvaldīšana (68.20);
* cita veida ēdināšanas pakalpojumi (56.29);
* citur neklasificēti profesionālie, zinātniskie un tehniskie pakalpojumi (74.90);
* uzglabāšana un noliktavu saimniecība (52.10).

1. **Sabiedrības pamatkapitāls**
   1. Sabiedrības pamatkapitāls ir 19 719 109.20 (deviņpadsmit miljoni septiņi simti deviņpadsmit tūkstoši viens simts deviņi *euro* un 20 *euro* centi). Sabiedrības pamatkapitāls sastāv no 14 085 078 (četrpadsmit miljoni astoņdesmit pieci tūkstoši septiņdesmit astoņi) akcijām. Vienas akcijas nominālvērtība ir EUR 1.40 (viens *euro* 40 *euro* centi).
   2. Visas Sabiedrības akcijas ir vārda akcijas un to turētāju uzskaitei valde nodrošina akcionāru reģistra vešanu.
   3. Visas akcijas dod vienādas tiesības uz dividendes saņemšanu, likvidācijas kvotas saņemšanu un balsstiesības akcionāru sapulcē.
   4. Visas akcijas ir dematerializētas.
2. **Valde**

Sabiedrības Valde sastāv no pieciem valdes locekļiem. Valdes locekļus ievēlē Padome. Padome no Valdes locekļu vidus ieceļ Valdes priekšsēdētaju. Valdes priekšsēdētājam ir tiesības pārstāvēt Sabiedrību atsevišķi, pārējie valdes locekļi katrs ir tiesīgs pārstāvēt Sabiedrību kopā ar vismaz 1 (vienu) valdes locekli.

1. **Padome**

Sabiedrības Padome sastāv no pieciem padomes locekļiem.

1. **Citi noteikumi**
   1. Sabiedrībai veicot akciju emisijas, pamatkapitāla palielināšanas noteikumos var paredzēt, ka akciju pilnas cenas neapmaksāšanas gadījumā akcionāram paliek akciju skaits, kas ir proporcionāls viņa samaksātajai summai.
   2. Revīzijas komiteja sastāv no trim revīzijas komitejas locekļiem. Revīzijas komitejas locekļi tiek ievēlēti akcionāru sapulcē uz 2 (diviem) gadiem.
   3. Akcionāru sapulce ir tiesīga pieņemt lēmumu, ja tajā pārstāvēti vairāk kā 50% (piecdesmit procenti) no apmaksātā un balsstiesīgā pamatkapitāla.

Olainē, 2022. gada 10.februārī.